Eduard Friš

Eduard Friš (* 21. január 1912, Stará Ľubovňa – † 14. máj 1978, Bratislava)FRIŠ Eduard 27.1.1912-14.5.1978. In:  bol slovenský komunistický politik, publicista a historik.

 Životopis 
Pochádzal zo židovskej rodiny. Jeho otec Armin Frisch bol známym právnikom (zomrel za druhej svetovej vojny v koncentračnom tábore). Po vychodení prešovského gymnázia absolvoval v roku 1935 Právnickú fakultu Univerzity Komenského v Bratislave. V roku 1939 emigroval do Poľska a začiatkom septembra 1939 do Sovietskeho zväzu. Počas druhej svetovej vojny pôsobil v exile v Moskve. V rokoch 19401941 pracoval v Moskve v Nakladateľstve cudzojazyčnej literatúry. Po napadnutí Sovietskeho zväzu Nacistickým Nemeckom sa stal šéfredaktorom slovenského vysielania moskovského rozhlasu, kde pracoval až do roku 1945. V exile osobne spoznal vedúcich predstaviteľov Zahraničného byra ÚV KSČ.

Na Slovensko sa vrátil po oslobodení. Na konferencii KSS v Žiline v auguste 1945 bol zvolený do sekretariátu Ústredného výboru KSS ako tajomník pre agitačno-propagačnú činnosť. Už 8. apríla 1945 bol zvolený za člena dočasného Ústredného výboru Komunistickej strany Československa.

V rokoch 19451946 bol poslancom Dočasného Národného zhromaždenia za KSS. V parlamente zotrval až do parlamentných volieb v roku 1946. Znovu v parlamente zasadol po voľbách do Národného zhromaždenia roku 1948. Na poste poslanca zostal do roku 1954.

Od roku 1945 publikoval v časopise Nové slovo. Od polovice roka 1947 až do konca roka 1951 bol Friš šéfredaktorom slovenského komunistického denníka Pravda. Práve on prijal do pražskej redakcie Pravdy Vieru Hložkovú, ktorá bola zatknutá 16. augusta 1948 a na jeseň 1949 odsúdená na 12 rokov. Vo väzení začala spolupracovať s ŠtB. Svedčila v roku 1950 v procese s Miladou Horákovou a v roku 1952 obviňovala Gustáva Husáka, že pripravoval odtrhnutie Slovenska od ČSR (Husák bol v roku 1954 v procese s rozvratnou skupinou buržoáznych nacionalistov na Slovensku odsúdený na doživotie, v roku 1960 amnestovaný a 1963 rehabilitovaný).

V 50. rokoch bol potom Friš politicky prenasledovaný v rámci frakčného boja v KSČ.

V rokoch 19611971 pracoval v Historickom Ústave SAV.

 Osobný život 
Jeho prvou manželkou bola učiteľka Irena, rod. Moyzesová (* 1911† 1986), dcéra hudobného skladateľa Mikuláša Moyzesa a sestra skladateľa Alexandra Moyzesa. S druhou manželkou, prekladateľkou a publicistkou Soňou Čechovou, rod. Kňazovičovou (* 1930† 2007) mali dcéru Martu, vyd. Šimečkovú (* 1962; manželka Martina Šimečku).

 Dielo 
 Povstanie zďaleka i zblízka, Vydavateľstvo politickej literatúry, Bratislava 1964
 Úvahy o ČSR 1938 – 1948 (1968)

 Referencie 

 Externé odkazy 
 Eduard Friš – heslo v Biografickom slovníku českých zemí
 Diela Eduarda Friša v súbornom katalógu Slovenskej národnej knižnice

Kategória:Slovenskí politici
Kategória:Slovenskí historici
Kategória:Slovenskí novinári
Kategória:Slovenskí publicisti
Kategória:Slovenskí autori náučnej literatúry
Kategória:Poslanci česko-slovenského Národného zhromaždenia
Kategória:Pracovníci Slovenskej akadémie vied
Kategória:Osobnosti česko-slovenského protifašistického odboja
Kategória:Členovia Ústredného výboru Komunistickej strany Česko-Slovenska
Kategória:Politici KSČ
Kategória:Politici KSS
Kategória:Slovenské osobnosti židovského pôvodu
Kategória:Slovenskí emigranti a exulanti
Kategória:Absolventi Právnickej fakulty Univerzity Komenského v Bratislave
Kategória:Osobnosti zo Starej Ľubovne